sasicodes/solvari-1 huggingface dataset:
இன்று அமைதி என்பது போர் மட்டுமல்ல பயங்கரவாதம் பருவநிலை மாற்றம் சமூக மாற்றம் பொருளாதார வளர்ச்சி போன்றவற்றிற்கு தீர்வுகாண உலகளாவிய ஒத்துழைப்பும் ஒருங்கிணைப்பும் தேவைப்படுகிறது.
நாட்டின் குடிமக்கள் குறிப்பாக இளைஞர்களுக்கு நமது சக்தி என்ன என்பதைத் தெரியப்படுத்தும் வகையில் நாட்டில் பல்வேறு இடங்களில் நமது இராணுவத்தினர் கண்காட்சிகளுக்கு ஏற்பாடு செய்திருந்தார்கள்.
நாம் எத்தனை தகுதி வாய்ந்தவர்கள் எப்படி நமது இராணுவத்தினர் தங்கள் உயிரைப் பணயம் வைத்து நமது நாட்டுமக்களை காக்கின்றார்கள் பாருங்கள்.
யார் நமது நாட்டின் அமைதிக்கும் வளர்ச்சி சூழலுக்கும் பங்கம் ஏற்படுத்தும் முயற்சிகளில் இறங்குகிறார்களோ நமது இராணுவத்தினர் அவர்களுக்கு பலமான பதிலடி கொடுப்பார்கள் என்பது இப்போது முடிவு செய்யப்பட்டு விட்டது.
நாம் அமைதியில் நம்பிக்கை கொண்டவர்கள் இதற்கு மேலும் உந்துதல் அளிக்க உறுதி பூண்டிருக்கிறோம் ஆனால் அதே நேரத்தில் கண்ணியத்தைக் காவு கொடுத்து தேசத்தின் இறையாண்மையை விலையாகக் கொடுப்பது என்பது எந்நாளும் சாத்தியமல்ல.
பல ஆண்டுகளாக நமது வீரம் நிறைந்த இராணுவத்தினர் நீல ஹெல்மெட் அணிந்து கொண்டு உலகில் அமைதியை நிலைநாட்டுவதில் முக்கியமான பங்களிப்பை நல்கி வந்திருக்கிறார்கள்.
இந்த வகையில் வானில் தங்களது ஆற்றலை வெளிப்படுத்தி இந்திய விமானப் படையினர் நாட்டுமக்கள் ஒவ்வொருவரின் கவனத்தையும் தங்கள்பால் ஈர்த்திருக்கிறார்கள் என்பதில் ஆச்சரியமேதும் இல்லை.
சுதந்திரத் திருநாள் கொண்டாட்டத்தை ஒட்டி அணிவகுப்பு தொடர்பாக மிகுந்த ஆசையோடும் ஆவலோடும் மக்கள் எதிர்பார்த்திருப்பவைகளில் ஒன்று விமான சாகஸம் இதில் நமது விமானப்படையினர் திகைப்பை ஏற்படுத்தும் செயல்பாடுகளுடன் தங்களின் சக்தியை வெளிக்காட்டுவார்கள்.
நாட்டுக்காக தங்களின் சேவையை அளிக்கும் அனைத்து விமானப்படை வீரர்களுக்கும் அவர்களின் குடும்பத்தாருக்கும் நான் என் நெஞ்சத்தின் ஆழத்திலிருந்து வாழ்த்துகளைத் தெரிவித்துக் கொள்கிறேன்.
டைகர் ஹில் பகுதியில் எதிரிகள் ஒளிந்திருந்த இடங்களில் எல்லாம் இரவுபகலாக குண்டு மழை பொழிந்து அவர்களை மண்ணைக் கவ்வச் செய்தார்கள்.
மீட்பு மற்றும் நிவாரணப் பணிகளாகட்டும் பேரிடர்காலங்களின் ஏற்பாடுகள் ஆகட்டும் நமது விமானப் படை வீரர்களின் மெச்சத்தக்க செயல்கள் காரணமாக நாடு விமானப்படைக்கு நன்றிக்கடன்பட்டிருக்கிறது.
புயல் சூறாவளி வெள்ளம் முதல் காட்டுத்தீ வரையிலான அனைத்து பேரிடர்களை சமாளிக்கவும் நாட்டுமக்களுக்கு உதவி செய்யவும் அவர்களின் உணர்வு அற்புதமானது.
நாட்டில் பாலின சமத்துவத்தை ஏற்படுத்துவதில் விமானப்படையினர் ஒரு எடுத்துக்காட்டை முன்னிறுத்தி இருக்கிறார்கள் தங்களின் ஒவ்வொரு துறையின் வாயில்களையும் பெண்களுக்காக திறந்து விட்டிருக்கிறார்கள்.
பாரத இராணுவத்தின் இராணுவப் படையினரிடம் ஆண் சக்தி மட்டுமல்ல பெண் சக்தியின் பங்களிப்பும் அதே அளவுக்கு பெருகி வருகிறது என்று பெருமிதம் பொங்க நம்மால் கூற முடியும்.
எனதருமை நாட்டுமக்களே கடந்த நாட்களில் கடற்படையைச் சேர்ந்த நமது அதிகாரி ஒருவர் அபிலாஷ் டோமி வாழ்வா சாவா என்ற போராட்டத்தை எதிர்கொண்டு வந்தார்.
அவர் தனிமனிதனாக எந்த ஒரு நவீன தொழில்நுட்ப உதவியும் இல்லாமல் ஒரு சிறிய படகில் பயணம் செய்து உலகச் சுற்றுப் பயணத்தை மேற்கொண்ட முதல் இந்தியர் ஆவார்.
ஆனால் பயங்கரமான கடல் சூறாவளி அவருக்கு சங்கடத்தை ஏற்படுத்தினாலும் பாரத கடற்படையைச் சேர்ந்த இந்த வீரர் கடலில் பல நாட்கள் வரை தத்தளித்துக் கொண்டிருந்தார் போராடி வந்தார்.
சில நாட்கள் முன்பாக அபிலாஷை கடலிலிருந்து மீட்டெடுத்து வெளியே கொண்டு வந்த போது நான் அவருடன் தொலைபேசி வழி தொடர்பு கொண்டு பேசினேன்.
இத்தனை சங்கடங்களைத் தாண்டியும் அவருடைய ஆர்வம் குறையவே இல்லை நம்பிக்கை இருந்தது மீண்டும் இதே போல பராக்கிரச் செயலைப் புரிய உறுதிப்பாடு இருப்பதாக அவர் என்னிடம் தெரிவித்தார்.
நான் அபிலாஷ் டோமியின் சிறப்பான உடல்நலத்திற்காக பிரார்த்தனை செய்கிறேன் அவரது இந்த சாகஸம் அவரது பராக்கிரமம் அவரது மனவுறுதிப்பாடு போரிட்டு வெல்லும் சக்தி கண்டிப்பாக நமது இளைஞர்களுக்கு உத்வேகம் அளிக்கும்.
மார்ட்டின் லூதர் கிங் ஜூனியராகட்டும் நெல்சன் மண்டேலாவாகட்டும் தங்கள் மக்களுக்கு சமத்துவத்தையும் கௌரவத்தையும் பெற்றுத்தர நீண்ட போராட்டத்தை நடத்தத் தேவையான ஆற்றலை ஒவ்வொருவரும் காந்தியடிகளின் கருத்துகளிலிருந்து பெற்றிருக்கிறார்கள்.
இன்று மனதின் குரலில் வணக்கத்திற்குரிய அண்ணலின் மேலும் ஒரு மகத்துவம் நிறைந்த செயல் பற்றி நான் உங்களுடன் பேச விரும்புகிறேன் இதை நாட்டுமக்கள் தெரிந்து கொள்ள வேண்டும்.
வணக்கத்திற்குரிய அண்ணல் விவசாயிகள் கிராமங்கள் தொழிலாளர்கள் ஆகியோரின் உரிமைகள் பாதுகாப்பு தூய்மை கல்வியின் பரவலாக்கம் போன்ற பல விஷயங்கள் பற்றித் தனது கருத்துகளை நாட்டுமக்கள் முன்பாக வைத்தார்.
ஒவ்வொருவரும் நாட்டிற்கு மிகவும் மகத்துவம் வாய்ந்தவர் இன்றியமையாதவர் என்ற உணர்வை அவர் ஒவ்வொரு மனிதனுக்கும் ஏற்படுத்தினார்.
சுதந்திரப் போராட்டத்தில் காந்தியடிகளின் அறைகூவலை ஏற்று சமுதாயத்தின் அனைத்துத் துறையினர் அனைத்துப் பிரிவினர் தாங்களே முன்வந்து தங்களை ஈடுபடுத்திக் கொண்டார்கள்.
அண்ணல் நம்மனைவருக்கும் உத்வேகம் அளிக்கும் மந்திரத்தை அளித்துச் சென்றிருக்கிறார் இதை அடிக்கடி காந்தியடிகளின் இரட்சை என்றும் கூறுவார்கள்.
அதில் அண்ணல் என்ன கூறியிருக்கிறார் என்றால் நான் உங்களுக்கு ஒரு காப்புக் கயிற்றைக் கொடுக்கிறேன் உங்களுக்கு எப்போதெல்லாம் ஐயப்பாடு ஏற்படுகிறதோ உங்களுக்குள்ளே தான் என்ற உணர்வு மேலோங்குகிறதோ இந்த அளவுகோலைக் கைக்கொள்ளுங்கள் யார் அதிக ஏழையாகவும் பலவீனமானவராகவும் இருக்கிறாரோ அந்த மனிதனைப் பாருங்கள் அவருடைய முகத்தை நினைவுக்குக் கொண்டு வாருங்கள் உங்கள் மனதிடம் கேளுங்கள் நீங்கள் எந்த செயலைச் செய்ய இருக்கிறீர்களோ அதனால் அந்த மனிதனுக்கு எத்தனை பயன் ஏற்படும் என்று உங்கள் மனதிடம் கேட்டுப் பாருங்கள்.
இதனால் அவனது வாழ்க்கையும் எதிர்காலமும் பிரகாசப்படுமா வயிற்றில் பட்டினியும் மனதில் வெறுமையும் தாண்டவமாடும் அந்தக் கோடிக்கணக்கான மனிதர்களுக்கு இதனால் சுயராஜ்ஜியம் கிடைக்குமா அப்போது உங்கள் சந்தேகங்கள் கரைவதை உங்களால் காண முடியும் உங்கள் ஆணவம் மறைந்து போகும்.
இன்று நாட்டில் பெருகி வரும் மத்தியத்தட்டு மக்கள் அதிகரித்து வரும் அவர்களின் பொருளாதார சக்தி மேம்பட்டு வரும் அவர்களின் வாங்கும் சக்தி.
அண்ணலின் அந்த காப்புக்கயிற்றை நினைவில் கொள்ள இயலுமா வாங்கும் வேளையில் இதனால் என் நாட்டில் இருக்கும் எந்தக் குடிமகனுக்கு பயன் ஏற்படும் என்று நினைத்துப் பார்க்க முடியுமா யாருடைய முகத்திலே மகிழ்ச்சி மலரும் நீங்கள் வாங்குவதால் நேரடியாகவோ மறைமுகமாகவோ யாருக்கு நல்விளைவு உண்டாகும் இதனால் பரம ஏழைக்கு இலாபம் கிடைக்குமென்றால் என்னுடைய சந்தோஷம் பலமடங்காகும்.
பரம ஏழை அதிக பலவீனமான மனிதன் ஆகியோரின் வாழ்வில் உங்களின் ஒரு சிறிய முயற்சி மிகப்பெரிய ஒரு விளைவை ஏற்படுத்தும் என்பதில் எனக்கு முழு நம்பிக்கை இருக்கிறது.
என்னுடைய இந்தச் சின்னஞ்சிறிய பணியால் என்னுடைய நாட்டின் பொருளாதார மேம்பாட்டில் பொருளாதார அதிகாரப் பங்களிப்பில் ஏழையிடம் தன் ஏழ்மைக்கு எதிராக போராடக்கூடிய சக்தி கிடைப்பதில் எப்படி மிகப்பெரிய பங்களிப்பு அளிக்க முடியும் என்று இதைப் போலவே இன்று நமக்குத் தோன்றலாம்.
ஆனால் இன்றைய அளவில் இதுவே உண்மையான தேசபக்தி இதுவே அண்ணலுக்கு நாம் அளிக்கக்கூடிய கார்யாஞ்சலியாக இருக்கும் என்று நான் கருதுகிறேன்.
லால் பகதூர் சாஸ்திரி அவர்கள் பழைய கதராடைகளையோ கிழிந்து போன துணிகளையோ பாதுகாப்பாக வைத்திருப்பார் ஏனென்றால் அதில் யாரோ ஒருவருடைய உழைப்பு மறைந்திருக்கிறது.
இந்தக் கதராடைகள் அனைத்தும் மிகுந்த சிரமத்தோடு நெய்யப்பட்டிருக்கின்றன இவற்றின் ஒவ்வொரு இழையும் பயன்படுத்தப்பட வேண்டும் என்று அவர் கூறுவார்.
நாட்டினிடத்தில் பற்றும் நாட்டுமக்களிடத்தில் பாசமும் சிறிய உருவம் படைத்த அந்த மாமனிதரிடத்தின் ஒவ்வொரு நாடிநரம்பிலும் கலந்திருந்தது.
லால் பகதூர் சாஸ்திரி அவர்களிடம் இருந்த சிறப்பம்சம் என்னவென்றால் வெளியிலிருந்து பார்க்கையில் அவர் மிகவும் மென்மையானவராகத் தெரிவார் ஆனால் உள்ளே பாறையைப் போன்ற திட மனத்திராகத் திகழ்ந்தார்.
தேசத்தின்பால் அவர் கொண்டிருந்த சுயநலமற்ற ஈடுபாட்டின் பலனாகவே சுமார் ஒன்றரை ஆண்டுகள் என்ற குறைவான காலத்திலேயே நாட்டின் வீரர்களுக்கும் விவசாயிகளுக்கும் வெற்றிச் சிகரத்தை எட்டக்கூடிய மந்திரத்தை அவரால் அளிக்க முடிந்தது.
கோடிக்கணக்கான பேர்கள் இந்த இயக்கத்தில் தங்களை இணைத்துக் கொண்டார்கள் தில்லியின் அம்பேத்கர் பள்ளிக் குழந்தைகளோடு தூய்மைப்பணியில் சேவை செய்ய எனக்கும் ஒரு வாய்ப்பு கிடைத்தது.
பள்ளிக் குழந்தைகள் கல்லூரி மாணவர்கள் தேசிய மாணவர் படையினர் நாட்டு நலப்பணித் திட்டத்தினர் இளைஞர் அமைப்புகளைச் சேர்ந்தவர்கள் ஊடகக் குழுவினர் பெருநிறுவனங்களைச் சேர்ந்தவர்கள் என அனைவரும் பெரிய அளவில் தூய்மைப்பணியில் சேவைகளைச் செய்தார்கள்.
நான் இவர்கள் எல்லோருடைய பங்களிப்பிற்காக அனைத்துத் தூய்மை விரும்பும் நாட்டுமக்களுக்கும் என் இதயப்பூர்வமான பாராட்டுகளைத் தெரிவித்துக் கொள்கிறேன்.
இப்போது என்னவென்றால் ஒவ்வொரு வீட்டிலும் கழிப்பறை ஏற்பட்டு விட்டது எங்களுக்கு இதனால் மிகப்பெரிய ஆதாயம் ஏற்பட்டிருக்கிறது.
தூய்மை பாரதம் இயக்கத்தின்படி உங்கள் வீட்டில் கழிப்பறை உருவாக்கப்பட்டிருக்கிறது இதனால் உங்களுக்கு வசதியாக இருக்கிறது நம்மனைவருக்கும் இதைவிட அதிக சந்தோஷம் தரக்கூடிய விஷயம் வேறு என்னவாக இருக்க முடியும் பார்வைத்திறன் இல்லாத காரணத்தால் முன்னர் கழிப்பறைகள் இல்லாத காலத்தில் நீங்கள் எத்தனை இடர்ப்பாடுகளை சந்திக்க வேண்டியிருந்தது என்பதன் ஆழத்தை இந்த இயக்கத்தோடு தொடர்புடைய மக்களுக்குக்கூட அளவிட முடியாமலிருந்திருக்கலாம்.
ஆனால் கழிப்பறைகள் ஏற்பட்ட பிறகு இது உங்களுக்கு எப்படி ஒரு வரப்பிரசாதமாக அமைந்தது என்பதை ஒருவேளை நீங்கள் தொலைபேசியில் அழைத்துச் சொல்லாமல் இருந்திருந்தால் இந்த இயக்கத்தோடு தொடர்புடைய மக்களின் கவனத்திற்கு நுணுக்கமான கண்ணோட்டம் கிடைக்காமலேயே போயிருக்கலாம்.
என் நெஞ்சம் நிறை நாட்டுமக்களே தூய்மையான பாரதம் இயக்கம் நம் நாட்டில் மட்டுமல்ல உலகனைத்திலும் ஒரு வெற்றிக் கதையாகி விட்டிருக்கிறது.
மகாத்மா காந்தி சர்வதேச தூய்மை மாநாடு அதாவது இல் உலகம் முழுவதிலும் உள்ள சுகாதார அமைச்சர்கள் மற்றும் துறைசார்ந்த வல்லுனர்கள் ஒன்றாக இணைந்து தூய்மை தொடர்பான தங்களின் பரிசோதனைகளையும் அனுபவங்களையும் பகிர்ந்து கொள்கிறார்கள்.
எனதருமை நாட்டுமக்களே சம்ஸ்கிருதத்தில் ஒரு வழக்கு உண்டு நியாயம்மூலம் ஸ்வராஜ்யம் ஸ்யாத் அதாவது சுயராஜ்ஜியத்தின் வேர்கள் நீதியில் இருக்கிறது நீதி பற்றிப் பேசும் வேளையில் மனித உரிமைகள் பற்றிய உணர்வு அதில் முழுமையாக நிறைந்திருக்கிறது.
சுரண்டப்பட்ட பாதிக்கப்பட்ட வஞ்சிக்கப்பட்ட மக்களின் சுதந்திரம் அமைதி மற்றும் அவர்களுக்கான நீதியை உறுதி செய்ய விசேஷமாக இது முக்கியமானது.
பாபாசாகேப் அம்பேத்கர் அளித்த அரசியலமைப்புச் சட்டத்தில் ஏழைகளின் அடிப்படை உரிமைகள் பாதுகாக்கப்பட பல உட்கூறுகள் இருக்கின்றன.
நம் இதயங்களுக்கு நெருக்கமான தலைவரான அடல் பிஹாரி வாஜ்பாய் அவர்கள் மனித உரிமைகள் என்பவை நமக்கெல்லாம் அந்நியமான கோட்பாடு அல்ல என்பார்.
நமது தேசிய மனித உரிமைகள் ஆணையத்தின் சின்னத்தில் வேதகாலத்திலிருந்து வரும் கொள்கையான ஸர்வே பவந்து சுகின என்பது பொறிக்கப்பட்டிருக்கிறது.
இந்த ஆணையமானது மனித உரிமைகள் மீதான பரவலான விழிப்புணர்வை ஏற்படுத்தி இருக்கிறது தவிர இதன் தவறான பயன்பாட்டைத் தடுக்கவும் பாராட்டத்தக்க பங்களிப்பை நல்கியிருக்கிறது.
ஒரு சமுதாயம் என்ற வகையில் நாம் மனித உரிமைகளின் மகத்துவத்தைப் புரிந்து கொண்டு அதை நடைமுறையில் பின்பற்ற வேண்டிய அவசியம் இருக்கிறது.
எனதருமை நாட்டுமக்களே அக்டோபர் மாதத்தில் ஜெய் பிரகாஷ் நாராயண் அவர்கள் ராஜ்மாதா விஜய்ராஜே சிந்தியா அவர்கள் ஆகியோர் பிறந்த நூற்றாண்டுத் தொடக்கம் வருகின்றன.
இந்த ஆண்டும் நாம் முயற்சிகள் மேற்கொண்டு நமது கிராமங்கள் வட்டாரங்கள் நகரங்கள் பெருநகரங்களில் ஒற்றுமைக்கான இந்த ஓட்டத்திற்கு ஏற்பாடு செய்ய வேண்டும்.
ஒற்றுமைக்கான ஓட்டம் தான் சர்தார் அவர்களைப் பற்றி நாம் சிறப்பாக நினைத்துப் பார்க்க சிறப்பான வழி ஏனென்றால் அவர் தன் வாழ்க்கை முழுவதும் தேசத்தின் ஒற்றுமைக்காகவே செயல்புரிந்தார்.
இந்த அனைத்து புனிதமான காலங்களுக்காகவும் நான் உங்கள் அனைவருக்கும் என் இருதயப்பூர்வமான பலப்பல நல்வாழ்த்துகளைத் தெரிவித்துக் கொள்கிறேன் நன்றிகள்.
ரக்ஷாபந்தன் நன்னாள் சகோதரிக்கும் சகோதரனுக்கும் இடையே அன்பு நம்பிக்கை ஆகியவற்றை முன்னெடுத்துக் காட்டுவதாக அமைந்திருக்கிறது.
காப்புக் கயிறு என்ற ரக்ஷா கயிறே கூட இரண்டு வேறுபட்ட பகுதிகள் அல்லது சமயங்களைச் சார்ந்த மக்களுக்கு நம்பிக்கை எனும் இழையால் இணைத்த பல சிறப்புக் கதைகள் நாட்டின் வரலாற்றில் நிறைந்திருக்கின்றன.
சூழல் முழுவதும் யானை குதிரை பல்லக்கு ஜெய் கன்ஹையாலால் கீ கோவிந்தாகோவிந்தா என்ற ஜயகோஷம் வானை முட்டும் அளவுக்கு ஒலிக்க இருக்கின்றன.
நாட்டின் பல பாகங்களில் குறிப்பாக மகாராஷ்டிர மாநிலத்தில் தஹீஹாண்டீயிக்கான தயாரிப்பு ஏற்பாடுகளை நமது இளைஞர்கள் செய்து கொண்டிருப்பார்கள்.
இந்த மகத்தான பொக்கிஷத்தை மேலும் சிறப்பாக்கி மெருகூட்டி சாமான்ய மக்களிடத்தில் கொண்டு சேர்ப்பதில் தங்களை அர்ப்பணித்திருக்கும் அனைவருக்கும் என் நல்வாழ்த்துகளைக் காணிக்கையாக்குகிறேன்.
தமிழ் மொழி உலகின் மிகத் தொன்மையான மொழி என்பதில் பாரதத்தில் அனைவருக்குமே பெருமிதம் இருக்கிறது அதேபோல வேதகாலம் தொடங்கி இன்று வரை சமஸ்கிருத மொழியும் ஞானத்தைப் பரப்ப மிகப்பெரும் பங்களிப்பை நல்கி வந்திருக்கிறது என்பதில் இந்தியர்களான நம்அனைவருக்கும் பெருமிதம் உள்ளது.
வாழ்க்கையின் ஒவ்வொரு துறையிலும் இணைந்திருக்கும் ஞானக் களஞ்சியம்சமஸ்கிருத மொழியிலும் அதன் இலக்கியத்திலும் கொட்டிக் கிடக்கிறது.
அது அறிவியலாகட்டும் தொழில்நுட்பமாகட்டும் விவசாயமாகட்டும் நலவாழ்வாகட்டும் வானவியலாகட்டும் சிற்பக்கலையாகட்டும் கணிதமாகட்டும் மேலாண்மையாகட்டும் பொருளாதாரமாகட்டும் அல்லது சுற்றுச்சூழலாகட்டும்.
கர்நாடக மாநிலத்தின் ஷிமோகா மாவட்டத்தின் மட்டூர் கிராமவாசிகள் இன்றும்கூட வழக்கு மொழியாக சமஸ்கிருதத்தையே பயன்படுத்துகிறார்கள் என்பதறிந்து உங்கள் அனைவருக்கும் சந்தோஷம் ஏற்படும்.
பல புதிய சொற்களை உருவாக்குவதற்கான ஏராளமான சாத்தியக்கூறுகள் உடைய மொழி சமஸ்கிருத மொழி என்பதை அறிந்தால் உங்களுக்கு ஆச்சரியம் ஏற்படும்.
சில வேளைகளில் உருதுமொழியில் கவிதைகளைப் பயன்படுத்துகிறோம் ஆனால் யார் சமஸ்கிருத பொன்மொழிகளை அறிந்திருக்கிறார்களோ சமஸ்கிருத மூதுரைகளில் குறைவான சொற்களின் மூலம் நிறைவான பொருளை விளக்க முடியும் என்பது அவர்களுக்குத் தெரியும்.
அதாவது எந்த ஒரு குருவும் தனது சீடனுக்கு ஒரே ஒரு எழுத்தறிவித்தாலும்கூட நன்றிக்கடனாக அந்த குருவுக்கு அர்ப்பணிக்க சீடனிடத்தில் உலகம் முழுவதிலும் தேடினாலும் இதற்கு இணையாக எந்த ஒரு செல்வமும் இல்லை.
தாயைத் தவிர ஆசிரியர் மட்டுமே பிள்ளைகளின் சிந்தனைகளை சரியான திசையில் கொண்டு செல்லும் பொறுப்பு கொண்டவர்கள் இவர்கள் ஏற்படுத்தும் மிகப்பெரிய தாக்கத்தை நாம் நம் வாழ்க்கை முழுவதும் பார்க்க முடிகிறது.
நான் தேசத்தின் அனைத்து ஆசிரியர்களுக்கும் வரவிருக்கும் ஆசிரியர் தினத்தை முன்னிட்டு என் நல்வாழ்த்துகளைத் தெரிவித்துக் கொள்கிறேன்.
கூடவே அறிவியல் கல்வி மாணவர்களிடத்தில் ஆசிரியர்களுக்கு உள்ள அர்ப்பணிப்பு உணர்வு ஆகியவற்றுக்கு என் வாழ்த்துகளைத் தெரிவிக்கிறேன்.
கொடூரமான வெப்பத்தில் வாடும் தாவரங்கள் வற்றிய நீர்நிலைகள் ஆகியவற்றை ஆற்றுப் படுத்துகிறது ஆனால் சில வேளைகள் மிகையான மழையுமேகூட நாசமேற்படுத்தும் வெள்ளப்பெருக்கை உண்டாக்கி விடுகிறது.
பேரிடர்கள் வந்துசென்ற பின்னர் அவை விட்டுச் செல்லும் நாசம் துர்ப்பாக்கியமானது தான் என்றாலும் பேரிடர் காலத்தில் மனிதாபிமானத்தின் காட்சி விரிவதை நம்மால் காண முடிகிறது.
கட்சிலிருந்து காமரூபம் வரையும்காஷ்மீரத்திலிருந்து கன்னியாகுமரி வரையிலும் ஒவ்வொருவரும் தங்கள் நிலைக்கேற்ப துயர் களையும் பொருட்டு ஏதோ ஒன்றைச் செய்கிறார்கள் அது கேரளமாகட்டும் இந்தியாவின் எந்த ஒரு மாவட்டமாகட்டும் பகுதியாகட்டும் மக்களின் வாழ்க்கை இயல்பு நிலைக்குத் திரும்ப தங்களின் பங்களிப்பை அளிக்கிறார்கள்.
எப்படி கேரள மக்களின் இடர்களைக் குறைப்பது அவர்களின் துக்கத்தை எப்படி நாம் பகிர்ந்து கொள்வது என்பது குறித்து அனைவரும் தீர்மானம் மேற்கொண்டு செயல்படுகிறார்கள்.
இந்தப் படையின் திறன் அவர்களின் முனைப்பு உடனடியாக முடிவுகள் எடுத்து சூழ்நிலையை சமாளிக்கும் முயற்சி ஆகியன ஒவ்வொரு இந்தியனுக்கும் ஒரு புதிய சிரத்தையின் மையமாக ஆகியிருக்கிறது.
நேற்று தான் ஓணம் பண்டிகை கொண்டாடப்பட்டது இந்த ஓணம் பண்டிகை தேசத்திற்கு குறிப்பாக கேரளத்திற்கு சக்தியளிக்க வேண்டும் இந்த பேரிடரின் தாக்கத்திலிருந்து அவர்கள் விரைவாக மேலெழுந்து வரவேண்டும் கேரளத்தின் வளர்ச்சிப் பயணம் அதிவிரைவாக வேண்டும் என்று நாமனைவரும் வேண்டிக் கொள்வோம்.
ஒருமுறை மீண்டும் நான் நாட்டுமக்கள் அனைவர் தரப்பிலிருந்தும் கேரள மக்களுக்கும் நாடெங்கிலும் பேரிடர்களால் பாதிக்கப்பட்ட அனைவருக்கும் நம்பிக்கை அளிப்பது என்னவென்றால் நாடு முழுமையும் இந்த சங்கடம் நிறைந்த வேளையில் உங்களுக்கு பக்கபலமாக இருக்கிறது துணைவருகிறது என்பது தான்.
நாட்டுமக்கள் எந்த விஷயம் குறித்து அதிகம் எழுதியிருக்கிறார்கள் என்பதை நான் பார்க்க நேர்ந்தது அது நம்மனைவருக்கும் பிரியமான அடல் பிஹாரி வாஜ்பாய் அவர்கள்.
காஜியாபாதின் கீர்த்தி சோனிபத்தைச் சேர்ந்த ஸ்வாதி வத்ஸ கேரளத்தின் சகோதரர் பிரவீண் மேற்கு வங்கத்தைச் சேர்ந்த டா.
ஸ்வப்ன பேனர்ஜி பிஹாரின் கடிஹாரைச் சேர்ந்த அகிலேஷ் பாண்டே என ஏராளமானோர் அடல் அவர்களின் வாழ்க்கையின் பன்முகத்தன்மை குறித்து நான் பேச வேண்டும் என்று நரேந்திர மோடி செயலியிலும் இலும் கேட்டுக் கொண்டிருக்கிறார்கள்.
அடல் அவர்களுக்காக வெளிப்பட்ட அன்பு சிரத்தை சோகம் ஆகியன தேசத்தில் பெருக்கெடுத்தன இவை அவரது விசாலமான தனித்துவத்தை எடுத்துக் காட்டுகின்றன.
மக்கள் அவரை மிகச் சிறந்த நாடாளுமன்ற உறுப்பினராக புரிந்துணர்வுமிக்க எழுத்தாளராக சிறந்த பேச்சாளராக மக்கள் மனதைக் கொள்ளை கொண்ட பிரதமராக நினைவு கூர்ந்தார்கள் நினைவு கூர்கிறார்கள்.
நல்லாட்சி அதாவது ஐ முதன்மை நீரோட்டத்தில் கொண்டு வந்தமைக்காக தேசம் என்றுமே அடல் அவர்களுக்கு நன்றிக்கடன் பட்டிருக்கும் ஆனால் நான் இன்று அடல் அவர்களின் பரந்துபட்ட ஆளுமையின் மேலும் ஒரு பரிமாணத்தைப் பற்றிக் கூற விரும்புகிறேன் அதைத் தொட்டுக் காட்ட விழைகிறேன்.
அடல் அவர்கள் இந்தியாவிற்கு அளித்த அரசியல் கலாச்சாரம் அதில் மாற்றமேற்படுத்த மேற்கொண்ட முயற்சி அதை அமைப்புரீதியாக உருவாக்க மேற்கொண்ட முனைப்பு ஆகியவற்றின் காரணமாக இந்தியாவுக்குக் கிடைத்த ஆதாயம் இனிவரும் நாட்களில் மிகவும் பயனுடையதாக இருக்கும்.
இரண்டாவதாக கட்சித்தாவலுக்கு எதிரான சட்டத்தின்படி முன்னர் இருந்த மூன்றில் ஒரு பங்கு உறுப்பினர்கள் என்ற அளவை அதிகரித்து மூன்றில் இரண்டு பங்கு உறுப்பினர்கள் என ஆக்கினார்.
பல்லாண்டுகளாக இந்தியாவில் பெரிய அளவிலான அமைச்சரவைகளை அமைக்கும் அரசியல் கலாச்சாரம் தான் நிலவி வந்தது இந்தப் பெரிய பெரிய அமைச்சரவைகள் பணிகளைப் பகிர்ந்தளிக்க அல்ல அரசியல் தலைவர்களைத் தக்க வைத்துக் கொள்ள ஏற்படுத்தப்பட்டன.
அடல் அவர்களைப் போன்ற ஒரு தீர்க்கதரிசியால் மட்டுமே இது சாத்தியமானது நமது அரசியல் கலாச்சாரத்தில் ஆரோக்கியமான பாரம்பரியம் தழைக்கத் தொடங்கியது.
தேசத்தில் தேர்தல்களாகட்டும் மக்கள் பிரதிநிதிகள் தொடர்பான குறைபாடுகளாகட்டும் அவற்றில் தைரியமான முடிவுகளை மேற்கொண்டு அடிப்படை மாற்றங்களை எப்படி அடல் அவர்கள் புகுத்தினார் என்பதை நீங்களே பார்த்தீர்கள் இல்லையா இதைப் போலவே இன்று நாட்டில் மைய அரசுக்கும் மாநில அரசுகளுக்கும் ஒரே வேளையில் தேர்தல்கள் நடத்துவது குறித்த விவாதங்கள் நடைபெற்று வருவதை நீங்கள் பார்த்துக் கொண்டிருக்கிறீர்கள்.
ஆரோக்கியமான சிறப்பான மக்களாட்சி முறையை அமைப்பது நல்ல பாரம்பரியங்களை மலரச் செய்வது மக்களாட்சி முறையை மேலும் வலுவாக்க தொடர்ந்து முயற்சிகள் செய்வது விவாதங்களை திறந்த மனதோடு முன்னெடுத்துச் செல்வது ஆகியவை அடல் அவர்களுக்கு நாம் அளிக்கும் மிகச் சிறப்பான ஷிரதாஞ்சலியாகும்.
நிறைவான வளர்ச்சிமிக்க பாரதம் என்ற அவரது கனவை நனவாக்க நாம் உறுதி ஏற்கும் இந்த வேளையில் நான் அடல் அவர்களுக்கு நம்மனைவரின் சார்பாகவும் ஷிரதாஞ்சலிகளை அர்ப்பணிக்கிறேன்.
என் நெஞ்சம்நிறை நாட்டுமக்களே நாடாளுமன்றம் பற்றிய பேச்சு எழும் வேளையில் அவையை முடக்குதல் கூச்சல் ஒத்திவைப்பு ஆகியவை பற்றியே பேசப்படுகிறது.
இரு அவைகளின் இந்த மழைக்காலக் கூட்டத்தொடர் சமூக நீதி மற்றும் இளைஞர் நலன் ஆகியவற்றுக்காக என்றுமே நினைவில் கொள்ளத்தக்கவையாக இருக்கும்.
இந்தக் கூட்டத்தொடரில் இளைஞர்களுக்கும் பிற்படுத்தப்பட்ட வகுப்பினருக்கும் நலன் பயக்கும் மகத்துவம் நிறைந்த பல மசோதாக்கள் நிறைவேற்றப்பட்டன.
தாழ்த்தப்பட்ட மக்கள் மற்றும் பழங்குடியின மக்கள் ஆணையத்திற்கு இணையாக இதர பிற்படுத்தப்பட்டோருக்கான ஆணையத்தை உருவாக்க வேண்டும் என்ற கோரிக்கை பல்லாண்டுகளாக இருந்து வந்தது.
பிற்படுத்தப்பட்ட வகுப்பினரின் உரிமைகளை உறுதி செய்ய நாடு இந்த முறை இதர பிற்படுத்தப்பட்டோருக்கான ஆணையத்தை அமைக்கும் உறுதிப்பாட்டை நிறைவேற்றியது இதற்கு அரசியலமைப்பு அதிகாரம் வழங்கப்பட்டது.
பாலியல் வன்கொடுமையில் ஈடுபடும் பாதகர்களை தேசம் சகித்துக் கொள்ளத் தயாராக இல்லை ஆகையால் நாடாளுமன்றம் குற்றவியல் சட்டத் திருத்த மசோதாவை நிறைவேற்றி கடுமையான தண்டனை விதிக்கப்பட வழி செய்திருக்கிறது.
மத்திய பிரதேசத்தின் மண்டசோரில் உள்ள ஒரு நீதிமன்றம் இரண்டு மாதங்களுக்குள் வழக்கை விசாரித்து சிறுமியை பாலியல் வன்கொடுமைக்கு உட்படுத்திய இரண்டு குற்றவாளிகளுக்கு தூக்குத் தண்டனை விதித்து தீர்ப்பளித்தது குறித்து சில நாட்களுக்கு முன்பாக நீங்கள் படித்திருக்கலாம்.
இதற்கு முன்பாக மத்திய பிரதேசத்தின் கட்னீயில் உள்ள ஒரு நீதிமன்றம் வெறும் ஐந்தே நாட்களில் விசாரணையை முடித்து குற்றவாளிகளுக்குத் தூக்குத் தண்டனை வழங்கியது.
நாடு முழுவதும் அவர்களுக்கு நீதி கிடைப்பதற்கு முழு மனதோடு துணை நிற்கிறது என்று நான் இஸ்லாமிய பெண்களுக்கு நம்பிக்கையளிக்க விரும்புகிறேன்.
நாட்டுநலனை முன்னிட்டு நாம் முன்னேறும் போது ஏழைகள் பிற்படுத்தப்பட்டோர் சுரண்டப்பட்டோர் வஞ்சிக்கப்பட்டோர் ஆகியவர்களின் வாழ்க்கையில் மாற்றத்தை ஏற்படுத்த முடியும்.
எனதருமை நாட்டுமக்களே இன்றைய நாட்களில் பல கோடி நாட்டுமக்களின் கவனமும் ஜர்தாவில் நடைபெற்றுவரும் ஆசிய விளையாட்டுப் போட்டிகள் மீது இருந்து வருகிறது.
ஒவ்வொரு நாள் காலையும் மக்கள் செய்தித்தாள்களில் தொலைக்காட்சிகளில் செய்திகளில் சமூக வலைத்தளங்களில் முதலாவதாக பார்ப்பது எந்த இந்திய வீரர் பதக்கம் வென்றிருக்கிறார் என்பதைத் தான்.
இந்தியாவின் விளையாட்டு வீரர்கள் குறிப்பாக துப்பாக்கிச் சுடும் போட்டி மல்யுத்தப் போட்டி ஆகியவற்றில் மிகச் சிறப்பான சாதனைகளைப் புரிந்திருக்கிறார்கள் ஆனால் நமது செயல்பாடு முன்னர் அத்தனை சிறப்பாக இல்லாத துறைகளான போட்டி படகுப் போட்டி ஆகியவற்றிலும்கூட நமது விளையாட்டு வீரர்கள் பதக்கங்களைப் பெற்று வருகிறார்கள்.
இவை வெறும் பதக்கங்கள் அல்ல இந்திய விளையாட்டுகள் மற்றும் விளையாட்டு வீரர்களின் விண்ணை முட்டும் நம்பிக்கைகள் மற்றும் கனவுகளின் சான்றுகள் நாட்டிற்காக பதக்கங்கள் வெல்வதில் பெருகிவரும் எண்ணிக்கையில் நமது பெண்களும் இடம் பெற்றிருக்கிறார்கள் இது மிகவும் ஆக்கப்பூர்வமான அறிகுறி.
யாரெல்லாம் பதக்கங்கள் வென்றிருக்கிறார்களோ அவர்களில் பெரும்பாலானோர் சின்னஞ்சிறிய கிராமங்களில் வசிப்பவர்கள் இவர்கள் தங்களின் கடின உழைப்பினால் இந்த வெற்றியை அடைந்திருக்கிறார்கள்.
கூடவே ஹாக்கியில் மாயாஜாலம் புரிபவராக கருதப்படும் மகத்தான விளையாட்டு வீரர் தியான்சந்த் அவர்களுக்கு என் ஷிரதாஞ்சலிகளை அர்ப்பணிக்கிறேன்.
நீங்கள் அனைவரும் விளையாடுங்கள் உங்கள் உடலுறுதியை கருத்தில் கொள்ளுங்கள் என்று நாட்டு மக்கள் அனைவரிடத்திலும் நான் வேண்டுகோள் விடுக்கிறேன் ஏனென்றால் ஆரோக்கியமான பாரதமே நிறைவான முழுமையான பாரதத்தை நிர்மாணிக்க உதவும்.
ஆசிய விளையாட்டுப் போட்டிகளில் பதக்கங்கள் வென்ற நமது வெற்றியாளர்களுக்கு நான் மீண்டுமொரு முறை பாராட்டுதல்களைத் தெரிவித்துக் கொண்டு மற்ற விளையாட்டு வீரர்களின் சிறப்பான செயல்பாட்டிற்கு என் விருப்பங்களைத் தெரிவித்துக் கொள்கிறேன்.
பிரதமர் அவர்களே கடந்த மனதின் குரலில் நீங்கள் கல்லூரி செல்லும் மாணவ மாணவியரிடம் பேசினீர்கள் இதற்கு முன்பாகக் கூட நீங்கள் மருத்துவர்கள் பட்டயக் கணக்காளர்கள் ஆகியோரிடம் பேசியிருக்கிறீர்கள்.
இது கற்பனைக்கு எல்லாம் அப்பாற்பட்டது ஆனால் இப்படி நடந்திருக்கிறது அதுவும் இந்தக் கோயில் மகாராஷ்டிரத்தின் எல்லோராவில் இருக்கும் கைலாசநாதர் கோயில்.
பாரதத்தில் பல பொறியாளர்கள் தோன்றியிருக்கிறார்கள் இவர்கள் கற்பனையே செய்து பார்க்க முடியாதவற்றை சாதித்திருக்கிறார்கள் பொறியியல் உலகில் அற்புதங்கள் என்று அறியப்படும் எடுத்துக்காட்டுகளை அளித்திருக்கிறார்கள்.
காவிரி நதியின் குறுக்கே இவர் ஏற்படுத்திய கிருஷ்ணராஜ சாகர் அணையின் மூலம் இன்றும் லட்சக்கணக்கான விவசாயிகளும் சாமான்ய மக்களும் பயன் பெற்று வருகிறார்கள்.
அப்போது நான் ஒரு தன்னார்வமுள்ளத் தொண்டனாக அங்கே பணியாற்றிக் கொண்டிருந்த போது ஒரு கிராமத்திற்குச் செல்லும் வாய்ப்பு கிடைத்தது.
பல நூற்றாண்டுகள் முன்னதாகவே அந்தக் காலத்தைச் சேர்ந்த பொறியாளர்கள் வட்டார சூழல்களுக்கு ஏற்ற வகையில் எப்படியெல்லாம் கட்டிடங்களைக் கட்டினார்கள் இதன் காரணமாக எப்படி பொதுமக்கள் பாதுகாப்பாக வசிக்க முடிந்தது என்று அப்போது தான் என் மனதில் உதித்தது.
இந்த நிலையில் கட்டுமானப் பொறியியலின் புதிய வடிவம் எப்படி இருக்க வேண்டும் இதனை ஒட்டிய படிப்புகள் என்னவாக இருக்க முடியும் மாணவர்களுக்கு என்ன கற்பிக்கலாம் சுற்றுச் சூழலுக்கு உகந்த கட்டுமானங்கள் எப்படி இருக்க வேண்டும் உள்ளூரில் கிடைக்கும் பொருள்களின் மதிப்புக்கூட்டல் வாயிலாக கட்டுமானத்தை எப்படி முன்னெடுத்துச் செல்வது கழிவுகளே இல்லாத நிலையை எப்படி உருவாக்குவது என்பன போன்ற பல விஷயங்களைப் பற்றி நாம் இன்று பொறியாளர்கள் தினத்தை அனுசரிக்கும் வேளையில் சிந்தித்துப் பார்க்க வேண்டும்.
மனதின் குரலில் நாம் சந்தித்தபடி இருப்போம் மனம் திறந்து பேசிக் கொண்டிருப்போம் நமது மனங்கள் வாயிலாக தேசத்தை முன்னெடுத்துச் செல்வோம் ஒற்றுமையாக இருப்போம்.
சில இடங்களில் அதிகமழை காரணமாக கவலைதரும் வகையிலும் செய்திகள் வந்திருக்கின்றன அதேபோல சில இடங்களில் இப்போதும் மக்கள் மழைக்காக காத்துக் கொண்டிருக்கிறார்கள்.
ஆகையால் நாம் இயற்கைப் பிரியர்களாக வேண்டும் இயற்கையைப் பாதுகாக்க வேண்டும் இயற்கையைப் பேண வேண்டும் என்பது நமது பொறுப்பாக ஆக வேண்டும் அப்போதுதான் இயற்கையின் கொடைகளில் தாமாகவே ஒரு சீர்நிலை ஏற்பட்டு விடும்.
கண்களுக்கு எதிரே மரணம் தாண்டவமாடும் நேரத்தில் அந்தச் சின்னஞ்சிறுவர்கள் ஒவ்வொரு கணத்தையும் கழிக்க வேண்டியிருக்கும் சூழ்நிலை எப்படி இருந்திருக்கும் என்று நீங்கள் சற்றே கற்பனை செய்து பாருங்கள் ஒருபுறத்தில் பெருஞ்சங்கடத்தில் சிக்கியிருந்தார்கள் அவர்கள் மறுபுறத்தில் மனித சமுதாயம் முழுவதும் ஒன்றுபட்டு இறைவனளித்த மனிதத் தன்மையை வெளிப்படுத்திக் கொண்டிருந்தது.
உலகெங்கிலும் இருந்தும் மக்கள் இந்தக் குழந்தைகளை பாதுகாப்பாக வெளியே கொண்டுவர வேண்டும் என்று பிரார்த்தனைகளில் ஈடுபட்டிருந்தார்கள்.
குழந்தைகள் எங்கே இருக்கிறார்கள் எந்த நிலையில் இருக்கிறார்கள் அவர்களை எப்படி வெளியே கொண்டு வருவது என்பது தொடர்பான அனைத்துவித முயற்சிகளிலும் ஈடுபட்டார்கள்.
ஆனால் நல்லசெய்தி வந்தவுடன் உலகம் முழுமையும் ஆசுவாசப் பெருமூச்சு விட்டது மகிழ்ச்சி நிறைந்தது ஆனாலும் இவையனைத்திலிருந்தும் ஒரு விஷயம் என் மனதை ஈர்த்தது முடுக்கி விடப்பட்ட அந்த செயல்பாடு தான்.
அனைவரும் அரசாகட்டும் குழந்தைகளின் பெற்றோராகட்டும் அவர்களின் உறவினர்களாகட்டும் ஊடகங்கள் ஆகட்டும் நாட்டின் குடிமக்களாகட்டும் அனைவரும் அமைதியாகவும் உறுதியாகவும் அற்புதமான நடத்தையை வெளிப்படுத்தினார்கள்.
அனைவரும் ஒழுங்குமுறையைக் கைக்கொண்டதைப் பார்த்து நாம் கற்றுக் கொள்ள வேண்டும் புரிந்து கொள்ள வேண்டும் என்றே நான் கருதுகிறேன்.
பெற்றோருக்கு வருத்தம் இருக்காது என்பதோ அன்னையின் கண்களில் கண்ணீர் பெருகாது என்பதோ அல்ல ஆனால் மனவுறுதியும் கட்டுப்பாடும் ஒட்டுமொத்த சமூகத்தின் அமைதியான செயல்பாடும் அனைவரும் பார்த்துக் கற்றுக் கொள்ள வேண்டிய விஷயங்கள்.
இத்தனை கடினமான சூழ்நிலைகளைத் தாண்டி நீர் நிறைந்த ஒரு இருண்ட குகையில் இத்தனை சாகசத்தையும் நெஞ்சுரத்தையும் வெளிப்படுத்திய அதே வேளையில் அந்தச் சிறுவர்கள் நம்பிக்கையைத் தளர விடாமல் இருந்ததைப் பார்த்து உலகம் முழுவதும் வியப்பில் ஆழ்ந்தது.
ஆனால் நாம் அமைதியாகவும் திடமனதுடையவர்களாகவும் இருந்து இலக்கையே குறி வைத்து அதன்பொருட்டு அயராது பணியாற்ற வேண்டும் என்பதே தேவையாக இருக்கிறது.
எங்கள் பள்ளியின் பொதுத் தேர்வுக்காலத்தின் போது நீங்கள் தேர்வுக்கால அழுத்தம் கல்வி போன்றவை பற்றி எங்களுடன் பேசியது எனக்கு நன்றாக நினைவிருக்கிறது.
பிப்ரவரிமார்ச் மாதங்கள் தேர்வுகள் வினாத்தாள்கள் விடைத்தாள்களுக்கானவை என்றால் ஏப்ரல்மே மாதங்கள் விடுமுறையில் உல்லாசமாக இருப்பதோடு தேர்வுமுடிவுகளுக்கானவை வாழ்க்கையில் பயணிக்க வேண்டிய திசையைத் தீர்மானிப்பவை எந்தத் தொழிலைச் செய்ய வேண்டும் என்பதை முடிவு செய்பவையாக இருக்கின்றன.